GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/24-02/2

URBROJ: 2158-44-24-2

Osijek, 29. veljače 2024. godine

**Z A P I S N I K**

39. sjednica Školskog odbora Graditeljsko-geodetske škole Osijek održana je od 29. veljače 2024. godine u knjižnici u prizemlju škole.

Poziv na sjednicu i zapisnik 38. sjednice upućen je svim članovima Školskog odbora dana 26. veljače 2024. godine.

### Nazočni članovi Školskog odbora:

Iz reda nastavnika: Marko Molnar, nastavnik

Gabrijela Anić, nastavnica

Predstavnici osnivača: Tihomir Štefić

Mirko Ivković

Predstavnik roditelja: Ivana Nićin

Odsutni:

Predstavnik radnika: Marina Matić

Predstavnik Osnivača: Antonio Mihalj

**Ostali prisutni na sjednici:** Ines Šitum Kulić, tajnica škole

***D n e v n i r e d***

1. Usvajanje zapisnika 38. sjednice Školskog odbora
2. Prethodna suglasnost za zapošljavanje na radno mjesto suradnika u nastavi za program obrazovanja keramičar- oblagač
3. Donošenje prijedloga odluke o izmjenama i dopunama Statuta Graditeljsko- geodetske škole Osijek
4. Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima
5. Utvrđivanje liste najbolje rangiranih kandidata
6. Razno, pitanja i prijedlozi

Dnevni red dat je na usvajanje.

Na prijedlog predsjednika školskog odbora uz dodatno pojašnjenje tajnice škole, točka 3. dnevnog reda, zbog zahtjeva Osnivača trenutno ne ulazi u raspravu i trenutno nije potrebno donošenje. Predlaže se da se točke 1.-2. zadrže, točka 3. izbaci a točke 4.-6.postanu točke 3.-5.

Predloženi dnevni red jednoglasno je usvojen, te isti glasi:

***D n e v n i r e d***

1. Usvajanje zapisnika 38. sjednice Školskog odbora
2. Prethodna suglasnost za zapošljavanje na radno mjesto suradnika u nastavi za program obrazovanja keramičar- oblagač
3. Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima
4. Utvrđivanje liste najbolje rangiranih kandidata
5. Razno, pitanja i prijedlozi

**T. 1.** Jednoglasno usvojen zapisnik 38. sjednice školskog odbora.

T. 2. Obrazloženje o zatraženoj suglasnosti za zapošljavanje na radno mjesto mjesto suradnika u nastavi za program obrazovanja keramičar- oblagač u Graditeljsko- geodetskoj školi Osijek podnosi tajnica škole Ines Šitum Kulić. Naime, za školsku godinu 2023./2024. u Graditeljsko- geodetskoj školi upisali smo 1 kombinirani razredni odjel zanimanja keramičar, ličilac- soboslikar i zidar.

Od 24 upisana učenika u kombiniranom razrednom odjelu, njih 18 je upisano za zanimanje keramičar. *Od 18 učenika u navedenom programu, njih čak 7 su učenici s teškoćama* (utvrđeno i upisano u evidenciju temeljem izdanog Rješenja nadležne službe).

Naime, učenicima s teškoćama potrebno pristupiti na individualiziran način tijekom njihova obrazovanja, te se potrebno prilagoditi njihovim potrebama i na temelju istih izvoditi nastavu. S obzirom na navedeno, trenutno jedinom *suradniku u nastavi- keramičaru* izuzetno je teško provesti nastavu na kvalitetan način. Zbog navedenog, ukazala se potreba za zapošljavanjem još jednog suradnika u nastavi- keramičara koji bi skupa s nastavnikom struke u izvođenju praktičnog dijela nastave u praktičnoj učionici svim učenicima, a posebno učenicima s teškoćama pristupao na individualiziran način. Iz navedenog razloga Ministarstvu smo podnijeli zahtjev za zapošljavanjem još jednog djelatnika. Suglasnost za isto smo zaprimili 3. siječnja 2024. godine, KLASA: 602-03/23-07-01283, URBROJ: 533-05-24-0002. Suglasnost Osječko- baranjske županije, Upravnog odjela za obrazovanje i mlade zaprimili smo 24. siječnja 2024. godine, KLASA: 602-03/24-03/17, URBROJ: 2158-17/20-24-2.

Natječaj je raspisan 26. siječnja, a trajao je do 5. veljače 2024. godine. Na natječaj smo zaprimili 3 prijave, od kojih je samo jedan kandidat ispunjavao uvjete. Razgovor- intervju s kandidatom obavilo je Povjerenstvo imenovano od strane ravnatelja dana 27. veljače 2024. godine.Slijedom navedenog, ravnatelj škole traži suglasnost za zapošljavanje na navedeno radno mjesto za Marka Oreškovića, počevši od 1. ožujka 2024. godine, uz uvjet stjecanja pedagoških kompetencija i polaganja stručnog ispita u roku 2 godine od dana zapošljavanja, sukladno čl. 110., st. 1. i 2. Zakona o odgoju i obrazovanju u osnovnoj i srednjoj školi.

Prigovora nije bilo te je jednoglasno donesena:

**O D L U K A**

Daje se prethodna suglasnost u vezi sa zasnivanjem radnog odnosa na neodređeno nepuno radno vrijeme **s Markom Oreškovićem iz Petrijevaca, za radno mjesto suradnik u nastavi** počevši od 1. ožujka 2024. godine, uz uvjet stjecanja pedagoških kompetencija i polaganja stručnog ispita u roku 2 godine od dana zapošljavanja, sukladno čl. 110., st. 1. i 2. Zakona o odgoju i obrazovanju u osnovnoj i srednjoj školi.

**T. 3.** Predsjednik Školskog odbora konstatira da je zaprimljena i urudžbirana jedna (1) prijava kandidata na natječaj za imenovanje ravnatelja Graditeljsko- geodetske škole Osijek. Prijava je zaprimljena na urudžbeni zapisnik škole dana 15. veljače 2024. godine, a natječaj je bio objavljen dana 14. veljače 2024. godine.

Prije otvaranja omotnica predsjednik navodi da trebamo utvrditi ispunjava li kandidat nužne uvjete te je li kandidat dostavio svu potrebnu dokumentaciju. Na prijedlog predsjednika Školskog odbora, tajnica škole čita Statutom propisane nužne uvjete. Osim nužnih uvjeta vrednovat će se i dodatne kompetencije koje je pročitala iz Statuta, kao i način vrednovanja svake pojedine kompetencije.

Tajnica škole čita i natječajnu dokumentaciju koju su kandidati trebali dostaviti, a radi se o dokumentima u izvorniku ili ovjerenoj preslici: potpisana prijava na natječaj, životopis, diplomu odnosno dokaz o stečenoj stručnoj spremi, dokaz o državljanstvu , dokaz o položenom stručnom ispitu odnosno da je osoba oslobođena obveze polaganja , dokaz o završenim pedagoškim kompetencijama za osobe koje su ih bile obvezne završiti, dokaz o radnom iskustvu (potvrda ili elektronički zapis HZMO i potvrda školske ustanove o vrsti i trajanju poslova), program rada za mandatno razdoblje, uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana )

Predsjednik zatim otvara pristiglu prijavu. Otvorena je prijava Darka Pšihistala, prijava je predana u roku. Predsjednik nabraja pristiglu dokumentaciju: potpisana prijava na natječaj, potpisani životopis, diplomu i potvrdu Filozofskog fakulteta Osijeku, KLASA: 135-01/14-01/12, URBROJ: 2158-83-03-14-2, dokaz o državljanstvu original domovnice i preslika osobne iskaznice, dokaz o položenom stručnom ispitu u originalu, elektronički zapis HZMO i potvrda školske ustanove o vrsti i trajanju poslova, program rada za mandatno razdoblje, uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana ), dvije potvrde o provedbi Erasmus+ projekata, izdane od strane poslodavca- Graditeljsko- geodetske škole Osijek dana 15. veljače 2024. godine.

Kandidat ima potpunu dokumentaciju, ispunjava propisane nužne uvjete. Nakon toga se provjerava dokumentacija vezana uz dodatne kompetencije te se bilježi koju dokumentaciju je kandidat dostavio i koliko bodova ostvaruje sukladno sustavu bodovanja dodatnih kompetencija propisanih člankom 63. i 64. Statuta Graditeljsko- geodetske škole Osijek. Kandidat je dostavio dvije potvrde poslodavca o iskustvu rada na projektima Europske unije (koji su imali učinak na školu). Kandidat Darko Pšihistal ostvario je ukupno 2 boda temeljem dodatnih kompetencija. Kandidat nije priložio dokumentaciju kojom bi dokazivao pravo prednosti pri zapošljavanju.

**T.4.** Kandidat ima potrebnu dokumentaciju te ispunjava propisane uvjete.

Predsjednik poziva članove da se prijave za raspravu i iznesu svoje primjedbe na utvrđene rezultate pregledavanja natječajne dokumentacije i na rezultate vrednovanja dodatnih kompetencija te na rang listu svih prijavljenih kandidata. Primjedbi nema.

Predsjednik poziva članove da se dizanjem ruke izjasne za ili protiv predložene (rang) liste ukupnog broja ostvarenih bodova prijavljenog kandidata, predložene liste utvrđivanja kandidata koji ispunjavaju nužne uvjete i koji su dostavili potpunu/nepotpunu dokumentaciju te predložene liste rezultata vrednovanja dodatnih kompetencija i rangiranja po bodovima.

Članovi su se jednoglasno izjasnili - za. Donosi se:

**Zaključak:**

**Popis kandidata/Rang lista prema ukupnom broju ostvarenih bodova svih prijavljenih kandidata (tablica 1.),**

**Utvrđivanje kandidata koji ispunjavaju nužne uvjete i koji su dostavili potpunu/nepotpunu dokumentaciju (tablica 2.),**

**Vrednovanje dodatnih kompetencija / rangiranje po bodovima sukladno odredbama Statuta Graditeljsko- geodetske škole Osijek (tablica 3.).**

Sukladno članku 64., stavku 6., Školski odbor će putem urudžbenog zapisnika dostaviti rang listu Nastavničkom vijeću, Skupu radnika i Vijeću roditelja. Sjednice prethodno navedenih tijela održati će se u ponedjeljak 4. ožujka 2024. godine.

**T. 5.**

Na prijedlog članova školskog odbora predloženo je da tajnica škole, koja ima kontakte svih članova Školskog odbora Graditeljsko- geodetske škole Osijek kreira zajedničku Viber grupu naziva “Školski odbor” radi lakše komunikacije članova Školskog odbora.

Utvrđuje se datum održavanja sljedeće sjednice Školskog odbora. Predloženi dan održavanja iduće sjednice Školskog odbora je 5. ožujka 2024. godine (utorak) u 12:00 sati. Članovi su se jednoglasno izjasnili – za navedni termin te će članovima Škoslkog odbora biti dostavljen i pisani poziv.

Pitanja i dodatnih prijedloga nije bilo, te je sjednica je završila 29. veljače 2024. godine u 13:40 sati.

**Zapisnik izradila Predsjednik Školskog odbora**

Ines Šitum Kulić, mag. iur. Marko Molnar, mag. ing. aedif.